b'\n_START_ARTICLE_\nFC Wacker Innsbruck (2002)\n_START_SECTION_\nHistoria\n_START_PARAGRAPH_\nFC Wacker Innsbruck on perustettu vuonna 2002 jatkamaan konkurssiin menneen FC Tirol Innsbruckin toimintaa. Alun perin seuran nimi oli FC Wacker Tirol. Virallisesti seura on kuitenkin eri organisaatio, eik\xc3\xa4 Tirol Innsbruckin meriittej\xc3\xa4 lasketa uuden seuran meriitteihin. Wacker Tirol aloitti kolmannella sarjatasolla Regionalligassa, jonka se voitti kev\xc3\xa4\xc3\xa4ll\xc3\xa4 2003. Wacker Tirolin hyv\xc3\xa4 menestys jatkui my\xc3\xb6s Erste Ligassa kaudella 2003/04 ja seura nousi Bundesliigaan sarjan voittajana. Ensimm\xc3\xa4isell\xc3\xa4 kaudella seura sijoittui kuudenneksi, mutta vajosi t\xc3\xa4m\xc3\xa4n j\xc3\xa4lkeen putoamiskamppailuun. Kaudella 2006/07 seura v\xc3\xa4ltti putoamisen vain Grazer AK:n konkurssin vuoksi. Seuraavalla kaudella nime\xc3\xa4\xc3\xa4n FC Wacker Innsbruckiksi vaihtanut seura ei kuitenkaan pelastunut, vaan putosi takaisin Erste Ligaan._NEWLINE_FC Wacker Innsbruck pelasi Erste Ligassa kaksi kautta, kunnes nousi sarjan voittajana takaisin liigaan kauden 2009/10 p\xc3\xa4\xc3\xa4tteeksi.'